ผมลื่นแล้วคางกระแทกพื้นครับ แรงอยู่ คางไม่มีเลือดออกครับเหมือนจะถลอกเฉยๆแต่ว่ารู้สึกว่าปวดกรามเวลาเคี้ยวอาหารแต่ถ้าอยู่เฉยๆไม่ปวดอ้าปากได้ปกติปวดแค่เวลาเคี้ยวอาหาร แล้วก็รู้สึกว่าฟันมันไม่อยู่ที่เดิมครับแบบเหมือนมันเปลี่ยนที่เพราะตอนกัดฟันแล้วมันไม่พอดีมันหมือนติดฟันกรามข้างใน แต่ไม่ปวดครับเป็นแค่เวลาเคี้ยวอาหารอย่างเดียว อย่างงี้เป็นอะไรไหมครับ ร้ายแรงไหม นานไหมกว่าจะหาย
สวัสดีค่ะ อาการปวดเวลาเคี้ยวอาหาร อาจเกิดจาก-เกิดตามหลังอุบัติเหตุเช่นการกระแทกแรงๆบริเวณดังกล่าว ทำให้มีเนื้อเยื่อรอบๆได้รับบาดเจ็บ-ข้อต่อขากกรรไกรอักเสบ โดยจะปวดมากขึ้นเวลาอ้าปาก หุบปาก หรือเคี้ยวอาหาร และเมื่อกดบริเวณหน้าใบหูจะรู้สึกเจ็บ และอาจมีเสียงผิดปกติที่ข้อต่อขากรรไกรเวลาขยับ เช่น เสียงคลิก หรือ เสียงกรุบกรับ-ต่อมน้ำลายบริเวณกกหูอักเสบเบื้องต้นคิดว่าน่าจะเกี่ยวกับอุบัติเหตุที่เป็นแนะนำสังเกตอาการค่ะว่าอาการปวดค่อยๆทุเลาหรือไม่ ถ้าปวดมากขึ้น อ้าปากได้น้อย รูปหน้าผิดรูป อาจมีเรื่องกระดูกที่เคลื่อนหรือข้อหลุดได้ด้วย ควรรีบไปพบแพทย์เบื้องต้น ควรงดการอ้าปากกว้าง การพูดนาน หลีกเลี่ยงการทานอาหารแข็งที่ต้องเคี้ยวมาก เช่น เนื้อสัตว์ที่เหนียว เพื่อให้ข้อต่อขากรรไกรได้พัก การใช้นำอุ่นประคบบริเวณขากรรไกร หากปวดมาก อาจทานยาแก้ปวดกลุ่มที่ไม่ใช่สเตียรอยด์เพื่อบรรเทาอาการได้